фонотека
фонотеката на българското национално радио е създадена през 1935 година по времето на първия директор сирак скитник. още тогава възниква необходимостта от попълване на музикалния фонд за нуждите на радиопрограмата. именно така се появява дискотека на грамофонни плочи, предшественик на днешната фонотека. първите постъпления са 40 пълни комплекта опери на миланската скала, парижката и берлинската опери, оперети и симфонични творби.
фонотеката съхранява и управлява звукозаписния музикален и драматургичен фонд на бнр, където се пазят: записите на 6-те музикални състава на радиото, пиесите на радиотеатъра, оригинални български произведения, солови и хорови изпълнения на личности с изключителен принос в развитието на българската култура.

хранилищата на фонотеката са дом за около 1 милион архивни единици – музикални записи, музикално-говорни, продуцирани от бнр, както и записи, постъпили чрез обмен с чужди радиостанции и закупени от най-големите музикални къщи в света.

тези звукови документи стават достояние на аудиторията чрез националните и регионалните радиопрограми и чрез избрано съдържание, публикувано на archives.bnr.bg.